હોસ્ટેલમાં રહેતી સગીરાને ભગાડનાર સામે ફરિયાદ | હોસ્ટેલમાં રહેતી સગીરાને ભગાડનાર સામે ફરિયાદ - Divya Bhaskar
હોસ્ટેલમાં રહેતી સગીરાને ભગાડનાર સામે ફરિયાદ
ગાંધીગનરજિલ્લામાં સગીરાઓને લલચાવી ફોસલાવીને લગ્નની લાલચ આપીને બદઇરાદે ભગાડી જવાનાં કિસ્સા બે વર્ષથી વધી રહ્યા છે. પોક્સો જેવા કડક કાયદા આવવા છતા પ્રકારના વધી રહેલા બનાવો વચ્ચે સેકટર 7ની હોસ્ટેલમાં રહેતી સગીરાને ભગાડી જવાનો કિસ્સો સામે આવ્યો છે. કીશોરીનાં સંબંધીએ અંગે આરોપી સામે અપહરણ, દુષ્કર્મ તથા પોક્સો હેઠળ ગુનો નોંધાવતા પોલીસે આરોપીની ધરપકડ કરી હતી.
સેકટર 7 પોલીસ સ્ટેશનથી પ્રાપ્ત વિગતોનુંસાર સેકટર 7નાં એક શૈક્ષણીક સંકુલની હોસ્ટેલમાં રહીને અભ્યાસ કરતી 17 વર્ષિય સગીરાને મહિસાગર જિલ્લાનાં વાવીયાનાં મુવાડા ગામે રહેતો કિરણ વસ્તા પટેલ નામનો શખ્સ ગત તા 15નાં રોજ બપોરે લગ્નની લાલચ આપીને ભગાડી ગયો હતો. જે અંગે હોસ્ટેલ તંત્રને જાણ થતા કિશોરીનાં પરીવારજનોને જાણ કરતા ગાંધીનગર દોડી આવ્યા હતા. જેમાં આરોપીનું નામ સામે આવતા કિશોરીનું બદઇરાદે અપહરણ કરવાની ફરીયાદ નોંધાવી હતી. પોલીસે સમગ્ર બનાવને ગંભીરતાથી લઇને કાર્યવાહી કરીને શનિવારે આરોપી કિરણને ઝડપી લીધો હતો.